449.32 REGOLAMENTI DWAR PROĊEDURA DWAR IT-TEĦID TA’ KAMPJUNI FIS-SIGURTÀ FL-IKEL L-AVVIŻ LEGALI 265 ta’ l-2002. L-AVVIŻ LEGALI 265 ta’ l-2002. 1. Titolu. It-titolu ta’ dawn ir-regolamenti hu Regolamenti dwar Proċedura dwar it-Teħid ta’ Kampjuni fis-Sigurtà fl-Ikel. 2. Skopu applikabilità. Dawn ir-regolamenti għandhom ikunu japplikaw għal kull ikel, sors ta’ ikel, ikel ġdid u addittivi kif imfissra fl-Att, u għal kull oġġett kif inhu imsemmi fl-artikolu 28) ta’ l-Att. Għandhom ukoll japplikaw għal kull sustanza soġġetta għal xi spezzjon kif stabbilit taħt l-artikoli 25, 26), 29 u 30 ta’ l-Att. Tifsir. 3. F’dawn ir-regolamenti, kemm-il darba r-rabta tal-kliem ma tkunx teħtieġ xort’oħra: "analisi" tfisser analisimikrobijoloġika jew kimika jew kull analisi oħra li ssir sabiex tiġi żgurata l-konformità ma’ kull disposizzjoni ta’ l-Att u tar-regolamenti kollha magħmulin taħtu; "ana lista ta’ l-ikel " tfisser kull persuna li tkunhekk kwalifikata b’mod adatt kifimiss għas-sodisfazzjon ta’ l-awtorità dwar is-saħħa u meta l-persuna tkun uffiċjal pubbliku, kull persuna maħtura mill-Ministru biex taġixxi bħala analista f’isem l-awtorità tas-saħħa u tinkludi kull persuna oħra maħtura taħt ir-regolament 8 biex taġixxi bħala analista ta’ l-ikel u kull persuna li taġixxi ta’ analista ta’ l-ikel f’isem xi laboratorju uffiċjali kif stabbilit tażt l-artikolu 10 ta’ l-Att; " Att " tfisser l-Att dwar is-Sigurtà fl-Ikel; Kap. 449. Kap. 449. "eżami" tfisser eżami fiżiku jew organolettiku jew xi eżami ieħor li jsir biex tiġi żgurata l-konformità ma’ kull disposizzjoni ta’ l-Att u tar-regolamenti kollha magħmulin taħtu; "eżaminatur ta’ l-ikel " tfisser kull persuna li tkunhekk kwalifikata b’mod adatt kifimiss għas-sodisfazzjon ta’ l-awtorità tas-saħħa biex tagħmel eżamijiet fuq l-ikel għall-finijiet ta’ dawn ir-regolamenti, u eżami fuq l-ikel għandha tiftiehem li tfisser l-eżami ta’ ikel għall-fini li jiġu pprovduti provi viżivi jew indikattivi oħra dwar it-tħaris tad-disposizzjonijiet ta’ l-Att; "kampjun rappreżentattiv" tfisser dak il-porzjon li jkun jippermetti anali simtennija u f’ebda każ ma għandu kampjun bħal dak jeċċedi 10 % minn xi oġġett jew lott; "lott" tfisser baċċ ta’ unitajiet singoli ta’ l-ikel għall-bejgħ prodotti, manifatturati jew ippakkjati taħt l-istess kondizzjonijiet jew dawk simili; "teħid ta’ kampjuni " tfisser l-att ta’ selezzjoni ta’ xi porzjon, għadd ta’ kontenituri jew unitajiet ta’ prodotti minn xilott partikolari ta’ l-istess ikel jew ta’ xi sustanza oħra msemmija fir-regolament 2; " uffiċjal awtorizzat " għandha l-istess tifsira kif mogħti lilha fl-Att. 4. Eżami minn uffiċjal awtorizzat jew analista. Uffiċjal awtorizzat li jkun kiseb kampjun taħt l-artikolu 28(3)(a) ta’ l-Att għandu: (a) jeżamina l-kampjun fil-fond mnejn ikun inkiseb jew f’xi post ieħor; u (b) jekk iqis li l-kampjun għandu jkun aktar analizzat jew eżaminat, jgħaddih biex ikun analizzat jew eżaminat mill-analista ta’ l-ikel jew l-eżaminatur ta’ l-ikel. 5. Ċertifikat tar-riżultat. Ana lista ta’ l-ikel jew eżaminatur ta’ l-ikel, li jkun analizza jew eżamina kampjun għandu, fi żmien raġonevoli, jagħti ċertifikat lill-persuna li tkun għaddietlu l-kampjun, fejn jiġi speċifikat: (a) riferenza uffiċjali li tkun tidentifika l-kampjun li fuqu tkun saret l-analisi jew l-eżami u d-data meta l-kampjun jkun ġie mgħoddililu; (b) ir-riżultat ta’ l-analisi jew l-eżami; u (ċ) it-titlu, tip ta’ analisi jew eżami li jkun saru deskrizzjoni qasira jew referenza tal-proċedura uffiċjali użata; (d) id-data u l-ħin meta jkunu bdew l-analisi jew l-eżami u d-data l-ħin meta l-analisi u l-eża mi jkunu ntemmu jekk dik l-informazzjoni jista’ jkollha xi sinifikat fuq ir-riżultat finali ta’ dik l-analisi jew dak l-eżami; u (e) isem l-analista ta’ l-ikel jew l-eżaminatur ta’ l-ikel li jkun responsabbli għall-analisi u l-eżami u meta jkun rilevanti, l-isem u l-firma tal-persuna li tkun għamlet l-analisi jew l-eżami attwali; u (f) kull informazzjoni oħra li tista’ tintalab mill-awtorità tas-saħħa. 6. Preżentazzjoni ta’ ċertifikati. Fi proċedimenti taħt l-Att jew taħt regolamenti magħmulin taħt u, meta xi waħda mill-partijiet iġġib-(a) xi dokument li jidher li jkun ċertifikat mogħti minn analista ta’ l-ikel jew eżaminatur taħt ir-regolament 5; jew (b) xi dokument mogħti lilha mill-parti l-oħra li jkun validat bħala verakopja ta’ dak id-dokument, dan għandu jkun prova suffiċjenti tal-fatti hemm dikjarati kemm-il darba, f’xi każ li jinkwadra taħt ir-regolament 5, il-parti l-oħra ma tkunx teħtieġ lill-analista ta’ l-ikel jew l-eżaminatur ta’ l-ikel li jkun ħareġ dak iċ-ċertifikat jixhed fil-proċedimenti. 7. ~ħid ta’ kampjuni minn analista. Ana lista ta’ l-ikel jew eżaminatur ta’ l-ikel jista’, wara li jagħti raġuni tajba għal dan, jiċħad jew jirrifjuta milli janalizza jew jeżamina xi kampjun abbażi li l-ammont ta’ kampjun ma jkunx wieħed suffiċjenti u, jew li l-kampjun ikun ittieħed, jew ikun suspettat li jkun ittieħed, inżamm, intmess, inġarr jew inħażen f’tali kondizzjoni li dan ikun mistenni li jipperikola ir-riżultat finali ta’ l-analisi jew l-eżami: Iżda dak iċ-ċħid jew rifjut għandu jsir minnufih malli jiġi riċevut il-kampjun fil-laboratorju uffiċjali u qabel ma dak il-kampjun jiġi aċċettat: Iżda wkoll, l-analista ta’ l-ikel jew l-eżaminatur ta’ l-ikel għandhom jipprovdu lill-persuna litgħaddi l-kampjun dikjarazzjoni bil-miktub fejn jiġu ddikjarati r-raġunijiet għal dak iċ-ċħid jew rifjut: Iżda aktar, il-fatt li l-kampjun jiġi riċevut u aċċettat ma għandux jiftiehem bħala li jikkonvalida li l-kampjun mogħti jkun ittieħed, inżamm, intmess, inġarr jew inħażen kif imiss qabel ma dan ikun ġie aċċettat mill-analista ta’ l-ikel jew l-eżaminatur ta’ l-ikel. 8. Ħatra ta’ analisti. (1) L-awtorità tas-saħħa tista’ taħtar lil kull individwu jew persuna biex jaġixxu bħala analista ta’ l-ikel jew eżaminatur ta’ l-ikel għall-fini ta’ dawn ir-regolamenti sakemm dak l-individwu jew persuna jkollha l-kwalifiki meħtieġa biex taġixxi bħala analista ta’ l-ikel jew eżaminatur ta’ l-ikel: Iżda fil-każ ta’ xi uffiċjal pubbliku, il-Ministru għandu jagħmel dik il-ħatra. (2) Ħadd ma jista’ jinħatar bħala analista ta’ l-ikel jew eżaminatur ta’ l-ikel għall-finijiet ta’ dawn ir-regolamenti sakemm ma jkollux, u fil-każ ta’ korpi jew istituzzjonijiet, sakemm f’dak il-korp jew istituzzjoni ma jkunx hemm individwi li jkollhom, dawk il-kwalifiki li jistgħu jiġu ordnati b’regolamenti magħmulin taħt l-Att. (3) Ħadd ma għandu jiġi ingaġġat jew jinħatar biex jaġixxi bħala analista ta’ l-ikel jew eżaminatur ta’ l-ikel jekk tali persuna jkollha xi interess kummerċjali dirett jew indirett f’xi negozju fl-ikel. 9. Mod kif jittieħdu l-kampjuni. Jista’ uffiċjal awtorizzat jieħu minn kull post: (a) "kampjun s elettiv" li hu ka mpjun li jinġabar kemm biex juri jew kemm biex jirreġistra kondizzjonijiet mhux sodisfaċenti osservati ma tul xi spezzjon jew biex tiġi provduta unità ta’ ikel li tkun suspetta li mhux sodisfaċenti għall-analisi li ssir fil-laboratorju; u kampjun s elettiv għandu jkun daqstant rappreżentattiv tal-kunsinna, tagħbija jew lott totali li jinġabar minn u daqs kemm ikun possibbli u d-daqs tiegħu għandu jkun suffiċjenti sabiex tkun tista’ tiġi mtennija l-analisi, jekk ikun meħtieġ; (b) "kampjun oġġettiv" li huka mpjun li jinġabar minn lott ta’ l-ikel fuq bażi ta’ rutina, għal sorveljanza kif ġieġie, ġbir ta’ informazzjoni għal xi għan speċifiku, jew sorveljanza sabiex jiġi stabbilit jekk l-ikel ikunx għal xi raġuni mhux sodisfaċenti; u kampjun oġġettiv ma għandux ikun kampjun daqstant rappreżentattivimma għandu jkun suffiċjenti biex ikun jista’ jiġi eżaminat, analizzat jew biex jinġieb bi prova jew kif jiġi xort’oħra stabbilit bl-Att. 10. Drittijiet ta’ uffiċjal awtorizzat. (1) Meta l-uffiċjal awtorizzat jieħu kampjun huwa għandu: (a) jgħarraf bil-fomm lill-bejjiegħ jew lil min ikun responsabbli li huwa jkun biħsiebu jgħaddi l-kampjun għall-analisi jew eżami; (b) kull meta jintalab mill-bejjiegħ jew minn min ikun responsabbli, fil-waqt tat-teħid tal-kampjun, u kemm-il darba, fil-fehma ta’ l-uffiċjal awtorizzat, ma jkunx raġonevolment prattikabbli li jsir il-qsim tal-kwantità meħuda jew dan ikun jinterferixxi ma’ l-analisi jew l-eżami, huwa għandu jaqsam il-kampjun fi tliet partijiet li jkunu ftit jew wisqin daqs, li parti waħda minnhom tiġi mogħtija lill-bejjiegħ jew min ikun responsabbli, u ż-żewġ partijiet l-oħra jinżammu mill-uffiċjal awtorizzat għall-analisi jew eżami; (ċ) jiżgura, sakemm dan ikun prattikabbli, li t-teħid tal-kampjun u l-mess bl-idejn isiru b’tali mod li l-kampjun ta’ l-ikel ma jiġix xort’oħra kontaminat; (d) sakemm ikun raġonevolment prattikabbli, jħalli l-lott minn fejn ikun ittieħed il-kampjun intatt u jaċ ċerta li ma ssirebda ħsara mhux meħtieġa lill-merkanzija; (e) jissiġilla l-kampjun li jittieħed, jew xi parti minnu skond ma jista’ jkun il-każhekk li dan ma jkunx jista’ jinfetaħ mingħajr ma jinkiser is-siġill li għandu jkollu numru individwali u jkun ta’ xorta li ma jkunx jista’ jitbagħbas: Iżda ma jkunx hemm għal fejn li l-kampjuni jiġu ssiġillati individwalment sakemm il-kampjuni kollha ssiġillati kollettivament jiġu kkunsinnati fl-istess laboratorju uffiċjali jew post ieħor għall-analisi jew eżami; (f) jiżgura li l-kampjuni jittieħdu, jinżammu, jinġarru, jinħażnu, jintmessu u jiġu trasportati taħt kondizzjonijiet li f’ċirkostanzi normali jitqiesu bħala adatti. (2) Id-disposizzjonijiet tas-sub regolament (1) ma għandhomx ikunu japplikaw għat-teħid, minn uffiċjal awtorizzat, ta’ kampjuni ta’ ilma tal-vit maħsub għall-konsum tal-bniedem minn provditur ta’ servizz ta’ ilma tal-vit. Dak it-teħid ta’ kampjuni għandu jsir skond il-proċeduri għat-tehid ta’ kampjuni ta’ ilma tal-vit stabbiliti mill-awtorità tas-saħħa: Iżda dawk il-kampjuni għandhom jiġu ssiġillati qabel ma jingħaddew għall-fini ta’ analisi jew eżami. 11. Dmirijiet ulterjuri. L-uffiċjal awtorizzat għandu jiżgura li kull kampjun jew parti minnu jkun immarkat, indikat jew xort’oħra jkollu tikketta mwaħħla miegħu fejn jintwerew b’mod mill-aktar ċar dawn id-dettalji li ġejjin: (a) it-tip ta’ kampjun; (b) indikazzjoni minn fejn ikun ittieħed il-kampjun; (ċ) id-data u l-ħin tat-teħid tal-kampjun; (d) il-firma ta’ l-uffiċjal awtorizzat u dik tal-bejjiegħ jew tal-persuna responsabbli: Iżda jekk il-bejjiegħ jew il-persuna responsabbli tirrifjuta jew ma tkunx tista’ tiffirma l-kampjun kif mehtieġ fil-paragrafu (d), tkun suffiċjenti l-firma fuq u ta’ l-uffiċjal awtorizzat: Iżda wkoll, jekk il-bejjiegħ jew il-persuna responsabbli tirrifjuta milli tkun preżenti matul it-teħid tal-kampjun, l-uffiċjal awtorizzat jista’ jieħu l-kampjun minkejja li dak il-bejjiegħ jew persuna responsabbli ma jkunux hemm hekk u l-firma ta’ l-uffiċjal awtorizzat għandha titqies li tkun suffiċjenti: Iżda aktar, meta uffiċjal awtorizzat jieħu kampjun minn makna ta l-bejgħ awtomatika, id-disposizzjonijiet tal-paragrafu (d) għandhom japplikaw bħal li kieku r-riferenza hemmhekk għall-bejjiegħ kienet sostitwita b’referenza għall-individwu jew persuna li isimha jidher fuq il-makna bħala s-sid tagħha jew bħala l-persuna responsabbli għaliha. 12. Dokumenti uffiċjali. Kull kampjun li jittieħed għandu jkollu flimkien miegħu, meta jingħadda lill-laboratorju uffiċjali, dokument li jkun iffirmat mill-uffiċjal awtorizzat u li jkun jiddeskrivi sew il-kampjun. Meta l-kampjun jasal fil-laboratorju uffiċjali, l-analista jew l-eżaminatur ta’ l-ikel li jkun qed jirċievi dak il-kampjun għandu wkoll iżid il-firma tiegħu fuq dak id-dokument. 13. Meta jiġu mgħoddija kampjuni minn terzi. Kull persuna, li ma tkunx uffiċjal awtorizzat, li tkun xtratxi oġġett ta’ l-ikel regolat bl-Att, tista’ tgħaddi kampjun tiegħu lill-analista, permezz ta’ l-uffiċjal awtorizzat, għall-analisi jew xi eżami ieħor jekk dak l-ikel ikun suspettat bħala mhux tajjeb għall-konsum tal-bniedem, u flimkien ma’ dak il-kampjun għandu jkun hemm dokument li jkun iffirmat minn min ikun qed jgħaddi l-kampjun fejn il-kampjun jiġi deskritt kifimiss. Meta dan jasal fil-laboratorju uffiċjali, l-analista jew l-eżaminatur ta’ l-ikel li jkun qed jirċievi l-kampjun għandu wkoll iżid il-firma tiegħu fuq dak id-dokument.